عمیرہ احمد

عمیرہ احمد (ولادت:1976ء) پاکستانی ادیب اور اسکرین لکھاری جو اپنی کتاب پیر کامل کی بدولت مشہور ہوئیں اور پھر اپنے متعدد ناولوں پر مبنی ٹی وی ڈراموں سے شہرت کی مزید بلندیوں پر پہنچیں-
ان کے ناولوں پر بننے والے ڈراموں میں میری ذات ذرہ بے نشاں، دوراہا،پیر کامل، مٹھی بھر مٹی، شہرذات,الف، میرا نصیب اور زندگی گلزار ہے شامل ہیں-

 تعلیم اور تحریر 
عمیرہ احمد (پیدائش: 10 دسمبر 1976ء، سیالکوٹ) ایک پاکستانی ناول نگار اور ڈرامہ نویس ہیں۔ ابتدائی تعلیم سیالکوٹ سے حاصل کرنے کے بعد انھوں نے مرے کالج سے انگریزی ادب میں ماسٹرز کیا اور بعد ازاں آرمی پبلک کالج کے کیمبرج ونگ سے وابستہ رہیں۔

انھوں نے اپنے ادبی سفر کا آغاز خواتین ڈائجسٹ سے کیا جہاں ان کی تحریریں مقبول ہوئیں۔ بعد ازاں انھوں نے ڈرامہ انڈسٹری میں قدم رکھا۔ ان کا پہلا ڈراما وجود لاریب 2005ء میں انڈس ویژن سے نشر ہوا جس پر انھیں بیسٹ رائٹر کا ایوارڈ ملا۔ اس کے بعد انھوں نے متعدد مشہور ڈرامے تحریر کیے جن میں دام، قیدِ تنہائی اور دیگر شامل ہیں۔ ان کے کئی ناولوں کو بھی ڈرامائی شکل دی گئی جبکہ ریڈیو کے لیے انھوں نے نور کا مسکن کے نام سے ڈراما لکھا۔

عمیرہ احمد کو ان کی گہری، حقیقت پسند اور سوچ پر مجبور کرنے والی کہانیوں کی وجہ سے اردو ادب میں خاص مقام حاصل ہے۔ ان کی کہانیاں انسانی رشتوں، معاشرتی تضادات اور روحانی پہلوؤں پر روشنی ڈالتی ہیں۔

ذاتی زندگی کے حوالے سے 2014ء میں ان کی شادی ارسام آفتاب سے ہوئی جو ایک پولیس افسر ہیں۔ شادی کے بعد انھوں نے تدریس ترک کر کے گھریلو ذمہ داریوں اور تحریر پر توجہ دی۔ ان کی نجی زندگی کے بارے میں محدود معلومات دستیاب ہیں کیونکہ وہ اسے میڈیا سے دور رکھتی ہیں۔عمیرہ احمد نے اپنے ادبی سفر کا آغاز خواتین ڈائجسٹ سے کیاعمیرہ احمد کے ناولز اور سوانح حیات، A Bibliophile، abibliophile.com۔

 الف ناول کی ڈرامائی تشکیل 
فہرست میں دوسرا عمرہ احمد کا عالیف ہے ، جو نہ صرف جدید دور کا کلاسک ہے بلکہ صدی کے اس پہلو میں سب سے زیادہ پڑھے جانے والے ناولوں میں سے ایک ہے۔ ناول کی فروخت میں اضافے کا ایک سبب ہدایت کار حسیب حسن کا ناول کو ٹی وی ڈراما سیریل کے طور پر پیش کرنا بھی رہا۔ ڈراما ڈیجیٹل پلیٹ فارم پر کافی کامیاب رہا، پاکستان میں سال کے سب سے زیادہ دیکھے جانے والے ڈرامے میرے پاس تم ہو کے مخالف نشر ہونے کے باوجود ۔

 ناول اور کہانیاں 

 پیر کامل
 زندگی گلزار ہے
 میری ذات ذرہ بے نشان
 ایمان امید اور محبت

 حسنہ اور حسن آرا
 حرف سے لفظ تک

 میرے 50 پسندیدہ سین

 من و سلوا
 حاصل
 لا حاصل

 واپسی

 شاہین

 میں نے خوابوں کا شجر دیکھا ہے
 سحر ایک استعارہ ہے

 دربار دل

 امبر بیل
 عکس

 آب حیات
 ہم کہاں کے سچے تھے

 ڈرامے 
 وجود لاریب (2004)
 دام محبت (2009)
 ٹی وی ون گلوبل (2009)
 میری ذات ذرہ بے نشاں (2009)
 تھوڑا سا آسماں (2009)
 عمیرہ احمد (2010)
 اڑان (2010)
 مات (2011)
 شہر ذات (2012)
 کنکر (2013)
 بے حد (2013)
 زندگی گلزار ہے (2013)
 محبت صبح کا ستارہ ہے (2014)
 ہم کہاں کے سچے تھے (2021)
 ڈائجسٹ رائٹر (2014)

 مزید دیکھیے 
 زندگی گلزار ہے

 حوالہ جات 


زمرہ:1976ء کی پیدائشیں
زمرہ:بقید حیات شخصیات
زمرہ:پاکستانی مصنفات
زمرہ:پاکستانی مصنفین
زمرہ:پاکستانی منظر نویس
زمرہ:پاکستانی ناول نگار
زمرہ:پاکستانی ڈراما نگار اور ڈراما نویس
زمرہ:سیالکوٹی شخصیات
زمرہ:مرے کالج کے فضلا
زمرہ:اردو ناول نگار
زمرہ:اردو فکشن نگار
زمرہ:پنجابی شخصیات
زمرہ:ویکی ڈیٹا سے مطابقت رکھنے والی مختصر تفصیل